Herkulesmonumentet er bygget på en høyde 526 meter over havet og har siden oppførelsen vært et vartegn for byen Kassel. Monumentet er utgangspunktet for et 350 meter langt anlegg som blant annet inneholder vannfall og fontener. Den oktogonale sokkelen er 33 meter høy, pyramiden 26 meter, selve herkulesfiguren 8,3 meter og sokkelen den står på tre meter høy. Hele anlegget rager 70,3 meter over bakken og har en diameter på 70 meter.